Αντικείμενο του Μαγιάλ

Το λεγόμενο Αντικείμενο του Μαγιάλ (Mayall's Object), που συμπεριλαμβάνεται στον Άτλαντα των ιδιόμορφων γαλαξιών ως Arp 148, είναι το αποτέλεσμα της συγκρούσεως δύο γαλαξιών σε απόσταση 450 έως 500 εκατομμύρια έτη φωτός από τη Γη, στον αστερισμό Μεγάλη Άρκτο. Ανακαλύφθηκε από τον Αμερικανό αστρονόμο Νίκολας Μαγιάλ του Αστεροσκοπείου Λικ στις 13 Μαρτίου 1940, με χρήση του κατοπτρικού τηλεσκοπίου «Crossley» (διαμέτρου 90 εκατοστών).Smith, R.T.: «The Radial Velocity of a Peculiar Nebula» , Publications of the Astronomical Society of the Pacific, τόμ. 53, No. 313, σελ. 187 Αρχικώς το Αντικείμενο του Μαγιάλ περιγράφηκε ως ιδιόμορφο νεφέλωμα, με σχήμα παρόμοιο με αγγλικό ερωτηματικό. Μετά θεωρήθηκε ότι αντιπροσώπευε έναν γαλαξία που αλληλεπιδρά με τη διαγαλαξιακή ύληBurbidge, E. Margaret: «The Strange Extragalactic Systems - Mayall's Object and IC 883», Astrophysical Journal, τόμ. 140, σελ. 1619 και σήμερα πιστεύεται ότι αποτελεί τη σύγκρουση δύο γαλαξιών, που δημιουργεί σταδιακά ένα νέο, δακτυλιοειδή γαλαξία, με μία ραβδόμορφη ουρά. Η επικρατούσα θεωρία είναι ότι η σύγκρουση μεταξύ των δύο γαλαξιών δημιούργησε ένα ωστικό κύμα που σχημάτισε τον δακτύλιο.http://hubblesite.org/newscenter/archive/releases/2008/16/image/aa/ HubbleSite: Cosmic Collisions Galore!, 24 Απριλίου 2008, ανακτήθηκε στις 10 Αυγούστου 2008

Δείτε επίσης
 Δακτυλιοειδείς γαλαξίες
 Αλληλεπιδρών γαλαξίας
 Ακανόνιστος γαλαξίας
 Ιδιόμορφος γαλαξίας
 Μαγιάλ ΙΙ

Παραπομπές

Εξωτερικοί σύνδεσμοι


Κατηγορία:Αλληλεπιδρώντες γαλαξίες
148
Κατηγορία:Δακτυλιοειδείς γαλαξίες
Κατηγορία:Μεγάλη Άρκτος